POLAR ตั้งบริษัทย่อยในอังกฤษ เดินหน้าลุยพัฒนาอสังหาฯ
POLAR ตั้งบริษัทย่อยในอังกฤษ ลุยพัฒนาอสังหาฯ ทุนจดทะเบียนราว 330,000 บ. 
2 มิ.ย. 2558

บริษัท โพลาริส แคปปิตัล จำกัด (มหาชน) หรือ POLAR ระบุว่า ตามมติที่ประชุมคณะกรรมการบริษัท เมื่อวันที่ 22 พฤษภาคม 2558 ได้อนุมัติในหลักการเรื่องการจัดตั้งบริษัทย่อยในต่างประเทศ โดยมอบอำนาจให้ประธานเจ้าหน้าที่บริหาร เป็นผู้พิจารณาและตัดสินใจก่อนดำเนินการในเรื่องนี้
บริษัทระบุว่า ขณะนี้ประธานเจ้าหน้าที่บริหารได้พิจารณาแล้วเห็นสมควรอนุมัติให้มีการจัดตั้งบริษัทย่อยในต่างประเทศ ลักษณะธุรกิจเป็นการดำเนินธุรกิจพัฒนาอสังหาริมทรัพย์เพื่อขาย และ/หรือให้เช่าในประเทศอังกฤษ ตั้งอยู่ที่ The British Virgin Islands ซึ่งมีทุนจดทะเบียน 10,000 USD หรือราว 330,000 บาท (ณ ค่าเงินบาทล่าสุด 8.45 น.) โดยมีอัตราการถือหุ้นของบริษัทบริษัทถือหุ้นในสัดส่วน 100% สำหรับแหล่งที่มาของเงินทุนเป็นเงินทุนหมุนเวียนของบริษัท
 